tomron87/hebrew-wikipedia-sentences-corpus huggingface dataset:
אזור תאריך פורמט אוסטרליה 22 באוקטובר 2010 הורדה דיגיטלית אוסטריה בלגיה קנדה גרמניה אירלנד איטליה הולנד ניו זילנד שוודיה שווייץ ארצות הברית דרום קוריאה 26 באוקטובר 2010 גרמניה 7 בינואר 2011תקליטור הממלכה המאוחדת 23 בינואר 2011 הורדה דיגיטלית
"Weak" (בעברית: "חלש") הוא שיר של להקת האינדי פופ האמריקאית AJR.
השיר יצא לאור ב-16 בספטמבר 2016, על ידי חברת התקליטים של הלהקה, AJR Productions, כחלק מהמיני-אלבום What Everyone's Thinking, ומאוחר יותר נכלל באלבום האולפן השני שלהם, The Click.
הלהקה הסבירה בריאיון כי השיר עוסק באיזון בין הצורך להיכנע לפיתוי לבין החשיבות של להישאר חזק ולעמוד בדחף.
השיר עוסק באדם האומר לעצמו שיפסיק את ההרגלים הרעים שלו, כדוגמת שתייה ועישון כי הם מגבירים את הסבירות להתנהגות רעה מצדו.
עם זאת, הדברים קשים יותר ממה שהם נראים והוא לא יכול לסרב להרגלים הרעים כשהוא נתקל בהם, ובסופו של דבר הוא נכנע.
ב-20 באוקטובר 2016 עלה ליוטיוב קליפ מילים לשיר, וב-9 במרץ 2017 פורסם הווידאו קליפ הרשמי.
הקליפ מתחיל כאשר חברי הלהקה נמצאים ברכבת כאשר הם מחוסרי הכרה.
כאשר ג'ק מאט מתעורר, הוא מנסה להתקדם להמשך הרכבת אך מתקשה.
בסופו של דבר מצליח ג'ק לצעוד לעבר האור שבקצה הרכבת, ולפתע הוא מוצא עצמו עומד ישירות על מסילת הרכבת.
עם יציאת קליפ המילים, דורג השיר במקום ה-88 במצעד השוודי, ובמקום ה-81 במצעד השווייצרי.
הוא אף נכנס ל-100 המובילים במצעדים באוסטריה, איטליה, קנדה, בריטניה ובנלוקס.
ב-28 באפריל 2017 יצא לאור הרמיקס הרשמי של השיר, ששמו "Weak (Stay Strong Mix)".
בגרסה זו משתתפת הזמרת-יוצרת האנגלית לואיזה ג'ונסון.
We Have All the Time in the World (בעברית: יש לנו את כל הזמן שבעולם) הוא סינגל מאת הזמר האמריקאי לואי ארמסטרונג, אשר שוחרר ב-1 ביוני 1973. השיר שימש כשיר הנושא של הסרט "בשרות הוד מלכותה", השישי בסדרת סרטי ג'יימס בונד.
זהו שירו האחרון של ארמסטרונג שיצא לאור בימי חייו.
השיר לא זכה להצלחה רבה בסמוך למועד פרסומו, אולם זכה לתהילה מחודשת ב-1994 והגיע למקום השלישי במצעד הסינגלים הבריטי.
מילות השיר נכתבו בידי האל דייוויד, והוא הולחן בידי המלחין המיתולוגי של סרטי ג'יימס בונד, ג'ון בארי.
בשלב זה, ארמסטרונג היה חולה מכדי לנגן בחצוצרה שלו בעצמו, והוא הוחלף בידי חצוצרן אחר.
שם השיר נלקח מהסצנה המופיעה בסוף הספר "בשירות הוד מלכותה", וגם בסוף הסרט: זמן קצר לאחר חתונתם של ג'יימס בונד וטרייסי, הם מותקפים בידי ארנסט סטאברו בלופלד שהורג את טרייסי.
בונד בוכה על גופתה, וכאשר שוטר שעובר במקום שואל אותו האם הכל בסדר, הוא משיב שכן ומוסיף: "עכשיו יש לנו את כל הזמן שבעולם".
השיר יצא בסמיכות ליציאתו לאקרנים של הסרט, אולם השיר עצמו לא זכה להצלחה.
זהו השיר האחרון של ארמסטרונג שיצא בחייו.
הוא מת מהתקף לב ב-1971. ב-1994 זכה השיר לתהילה מחודשת כאשר הלהקה האירית My Bloody Valentine ביצעה גרסת כיבוי שלו עבור מותג הבירה גינס.
בעקבות כך הגיע השיר למקום השלישי במצעד הסינגלים הבריטי, וגרסאות כיסוי רבות שלו נעשו בידי אמנים שונים.
בין היתר בידי הספשלז, איגי פופ, מייקל בול, טינדרסטיקס ושירלי באסי.
סקר שנערך בידי ה-BBC ב-2005 מצא שהשיר היה שיר החתונות השלישי הכי פופולרי בממלכה המאוחדת באותה שנה.
גרסה אינסטרומנטלית של הסרט הופיעה בסרט האחרון בסדרת הסרטים - לא זמן למות.
"We Rock" הוא הסינגל המוביל של הפסקול של סרט הטלוויזיה משנת 2008, קאמפ רוק.
השיר הושמע לראשונה ברדיו דיסני ב-19 באפריל 2008, ויצא על ידי חברת התקליטים וולט דיסני רקורדס ב-3 ביוני 2008. השיר נכתב על ידי קארה דיוגארדי וגרג וולס והופק על ידי גרג וולס.
השיר מבוצע על ידי שחקני הסרט, דמי לובאטו, ג'ו ג'ונאס (האחים ג'ונאס), אארין דויל, רנה סנדס, אנה מריה פרז דה טגל, רושון פגאן, ג'ורדן פרנסיס, אליסון סטונר ומייגן ג'ט מרטין, עם קארה דיוגארדי כזמרת רקע.
נכון לאפריל 2024, השיר הושמע למעלה מ-23 מיליון פעמים בספוטיפיי, ולמעלה מ-4.3 מיליון פעמים ביוטיוב.
"We Got the Power" (בעברית: "יש לנו את הכוח") הוא סינגל שהוקלט על ידי הזמרת השוודית לורן.
הוא יצא לאור ב-15 במאי 2013, על ידי חברת התקליטים וורנר מיוזיק גרופ, כסינגל הראשון מתוך המהדורה החדשה של אלבום הבכורה שלה, Heal.
הוא נכתב על ידי אסתר דין וגאוף אירליי.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11.5 מיליון השמעות.
לשיר הופק וידאו קליפ רשמי, שפורסם בערוץ היוטיוב של לורן ב-25 במאי.
מקוםתאריםמכירות שוודיה (GLF) זהב 20,000
"We Will Rave" (בעברית: "אנחנו נשתולל") הוא סינגל שהוקלט על ידי הזמרת האוסטרית קאלין.
את השיר הוציאה ב-1 במרץ 2024 לאור חברת התקליטים וורנר מיוזיק, והוא נכתב על ידי אנדרז ורת'וב, ג'ימי "ג'וקר" ת'רנפלדט ות'ומאס סטאנגרד.
נבחר על ידי תאגיד השידור האוסטרי לייצג את המדינה באירוויזיון 2024, שהתקיים במאלמה שבשוודיה.
"We Will Rave" נכתב והופק על ידי אנדרז ורת'וב, ג'ימי "ג'וקר" ת'רנפלדט ות'ומאס סטאנגרד.
מארי-סופי קרייסל, האלטר אגו של קאלין, תיארה אותו כרצועת פופ בעלת מוטיבים מז'אנר הטכנו.
קאלין הוכרזה באופן רשמי כנציגת אוסטריה לאירוויזיון 2024 ב-16 בינואר 2024, במהלך התוכנית Ö3-Wecker ב-Hitradio Ö3. ב-23 בפברואר פרסמה קטע בן 30 שניות מהשיר על מנת לקדם את יציאתו.
גרסת הדמו שלו הודלפה מספר שבועות לפני פרסומו הרשמי.
הוא יצא לאור באופן רשמי ב-1 במרץ.
ב-14 ביוני 2023 אישרה מנכ"לית תאגיד השידור האוסטרי את השתתפותה של אוסטריה באירוויזיון 2024. מאוחר יותר נפתחה תקופת הגשת המועמדויות לייצוג המדינה.
למעלה משישים פניות של מוזיקאים שונים התקבלו.
ועדה של התאגיד צמצמה את המועמדים לארבעה עשר.
הם הוזמנו למטה של ORF, שם צילמו קטעי וידאו לשיריהם, שהוערכו על ידי ועדה נוספת בת 25 חברים ושישה מועדוני מעריצים של האירוויזיון.
תאריך חשיפת הנציג ננעץ ל-16 בינואר 2024. במהלך התוכנית Ö3-Wecker ב-Hitradio Ö3 נחשף כי הזמרת קאלין נבחרה לייצג את המדינה באירוע הקרוב.
אוסטריה שובצה לחלקו הראשון של חצי הגמר השני, שנערך ב-9 במאי.
אוסטריה תופיע שישית, לפני ואחרי .
הופעתה של קאלין נפתחה כשהיא עומדת על הבמה לבדה עם מעיל גדול עליה וקפוצ'ון שמסתיר את ראשה.
כניסתה מלווה לאורות לייזר בגווני לבן-כחול-שחור.
עם תחילת הקטע הקצבי של השיר עולים לבמה עוד ארבעה רקדנים, וקאלין משנה את לבושה לבגד גוף כסוף ומנצנץ.
בחלק של הפזמון נפסקים כל אורות הלייזר, ואת מקומם תופסים הבהובים של נורות לד בצבע לבן.
המצב חוזר חלילה גם בבית השני ובפזמון שלאחריו.
לקראת סיום השיר הבמה מוארת בצבע כחול-ורוד ועמודי העשן שמוצבים מסביב לבמה מופעלים.
ההופעה בוימה על ידי דן שיפטון.
בסוף המופע הוכרז כי אוסטריה סיימה את הערב בין עשר המדינות, שהעפילו לשלב הגמר.
מאוחר יותר התברר כי אוסטריה דורגה במקום התשיעי עם 46 נקודות.
מדינה שהוגרלה ל"בחירת ההפקה" תשתבץ בהתאם להחלטת הנהלת האירוע.
אוסטריה שובצה להתחרות במחצית השנייה של המופע.
אוסטריה שובצה כהופעה ה-26 והאחרונה, אחרי .
לבסוף הגיעה קאלין למקום ה-24 עם 24 נקודות, 19 נקודות מהשופטים וחמש נקודות מהקהל.
ב-4 במרץ פורסם הווידאו קליפ הרשמי של "We Will Rave".
תחילה היה אמור לצאת ב-1 במרץ יחד עם השיר המלא.
אולם הדבר התעכב עקב חברת ההפקה שלו, שלא הספיקה לסיים לערוך אותו בזמן.
כחלק מקידום השיר לקראת התחרות אישרה קאלין את השתתפותה ב-PrePartyES במדריד ב-30 במרץ, במסיבת האירוויזיון של לונדון ב-7 באפריל, בקונצרט האירוויזיון באמסטרדם ב-13 באפריל, במסיבת האירוויזיון הנורדית בסטוקהולם ב-14 באפריל ובמסיבת האירוויזיון של קופנהגן ב-4 במאי.
ב-22 באפריל הוזמנה לטקס פרידה באולפני ORF.
ב-7 במאי הופיעה בכפר האירוויזיון במאלמה.
"We Will Rave" זכה לביקורות חיוביות לרוב.
באתר Wiwibloggs, המכיל מספר ביקורות שונות, צבר השיר דירוג ממוצע של 7.7/10 – המקום השישי מתוך 37 שירי אירוויזיון 2024 בטבלת הדירוג הכללית של האתר.
ESC Bubble דירג את "We Will Rave" במקום התשיעי מתוך 16 המדינות המשתתפות בחצי הגמר השני.
ג'ון אובריאן מ-Vulture הצהיר כי זהו השיר האהוב עליו מעונת האירוויזיון הנוכחית.
הוא אף כינה אותה כ"להיט מועדונים", וציין לטובה את שילוב סגנונות הדאנס והאלקטרוניקה בו.
דורון להב מ-ESC Beat טען כי הפקת השיר טובה, אך חזה כי הביצוע החי שלו יהיה לא טוב.
ארין אדם מ-Scotsman העניקה לשיר ציון של 6/10.
אזור תאריך פורמט חברת תקליטים הערות כלל העולם 1 במרץ 2024 הורדה דיגיטלית הזרמת מוזיקה וורנר מיוזיק
We Don't Trust You (בעברית: "אנחנו לא סומכים עליך") הוא אלבום האולפן המשותף הראשון של הראפר האמריקאי פיוצ'ר והמפיק המוזיקלי האמריקאי מטרו בומין.
האלבום יצא לאור ב-22 במרץ 2024, באמצעות חברות התקליטים פריבנדז, בומינאטי וורלדווייד, אפיק רקורדס וריפבליק רקורדס.
האלבום מכיל הופעות אורח של קנדריק לאמאר, טראוויס סקוט, פלייבוי קרטי, דה ויקנד וריק רוס.
בארצות הברית, האלבום הגיע היישר למקום הראשון במצעד בילבורד 200 עם 251,000 יחידות שקולות לאלבומים, ונהפך לאלבום השביעי לשנת 2024 עם הפתיחה השבועית הגבוהה ביותר.
מטרו בומין ופיוצ'ר הכירו כשהראשון עדיין למד בתיכון.
מטרו עבר לאטלנטה אחרי שסיים את לימודיו בתיכון, והמשיך לשתף פעולה עם פיוצ'ר.
בין 2013 ל-2017, מטרו היה אחראי לכמה מלהיטיו הגדולים ביותר של פיוצ'ר בבילבורד הוט 100, שכללו את "Mask Off", "Thought It Was a Drought", "Jumpman" עם דרייק ו-"Low Life" עם דה ויקנד.
חודש לאחר מכן, בינואר 2023, כאשר התראיין על ידי אושיית הרדיו אברו דארדן עבור Rap Life Radio, מטרו נשאל מדוע לא השתתף בהפקת אלבומו של פיוצ'ר, I Never Liked You, והסביר כי הוא רצה לשמור שירים שהיו להם יחד עבור אלבום משותף.
מאוחר יותר, האלבום אושר בראיון ל-Flaunt Magazine במרץ 2023, בו מטרו הבטיח שהאלבום ייצא באותה השנה.
באוגוסט 2023, מטרו בומין דיווח כי איבד שלושה הפקות שנועדו לאלבום בעקבות הפסקת חשמל, שככל הנראה תרמה לעיקובים.
לאחר שכשל בקיום הבטחתו להוציא את האלבום בשנת 2023, מטרו פרסם ב-X בינואר 2024 שהוא לא יסתפר או יגלח את זקנו עד שהאלבום מוכן ויוצא לאור.
ב-8 במרץ 2024, הוא ופיוצ'ר פרסמו טריילר, בו הם חשפו את השם We Don't Trust You ושני תאריכי יציאה: 22 במרץ ו-12 באפריל.
ב-20 במרץ, פורסם טריילר נוסף לאלבום, כאשר רשימת הרצועות שלו נחשפה יום לאחר מכן ב-21 במרץ.
פרסתאריךקטגוריהתוצאהמקורפרס המוזיקה של בילבורד12 בדצמבר 2024אלבום ראפ מובילפרס גראמי26 בינואר 2025אלבום הראפ הטוב ביותרפרס המוזיקה האמריקאית26 במאי 2025אלבום השנהאלבום היפ-הופ אהובפרס ה-BET9 ביוני 2025אלבום השנה
We Still Don't Trust You (בעברית: "אנחנו עדיין לא סומכים עליך") הוא אלבום האולפן המשותף השני של הראפר האמריקאי פיוצ'ר והמפיק המוזיקלי האמריקאי מטרו בומין.
האלבום יצא לאור ב-12 באפריל 2024, באמצעות חברות התקליטים פריבנדז, בומינאטי וורלדווייד, אפיק רקורדס וריפבליק רקורדס.
זהו המשך לאלבום האולפן המשותף הראשון שלהם, We Don't Trust You, שיצא לאור מוקדם יותר באותה השנה.
האלבום כולל הופעות אורח של דה ויקנד, בראונסטון, טיי דולה סיין, ג'יי קול, ליל בייבי ואייסאפ רוקי.
בינואר 2023, חשף מטרו בומין לראשונה את התכנון להוציא אלבום משותף עם פיוצ'ר.
מאוחר יותר, הבטיח כי האלבום ייצא במהלך שנת 2023, מה שלבסוף לא קרה.
שני אלבומים משותפים הוכרזו ב-8 במרץ 2024, האלבום הראשון הוא We Don't Trust You, עם תאריך יציאה של 22 במרץ, לצד תאריך היציאה של האלבום השני, 12 באפריל.
ב-4 באפריל, פיוצ'ר ומטרו אישרו את שם אלבום ההמשך, We Still Don't Trust You, ואת תאריך צאתו, ואף פרסמו טריילר עבור האלבום.
מאוחר יותר, הצהיר ברשת החברתית X כי We Still Don't Trust You אינו מהדורה מיוחדת של אלבומם המשותף הקודם We Don't Trust You, אלא יצירה נפרדת לגמרי.
מטרו ופיוצ'ר חשפו את רשימת הרצועות של האלבום ב-11 באפריל 2024.
+מקבץ רשימות של גופים אשר דירגו את האלבום Cowboy Carterשם הארגוןרשימהמיקוםמקורComplex25 האלבומים הטובים ביותר לשנת 2024: עד כה550 האלבומים הטובים ביותר לשנת 202440Okayplayerהאלבומים הטובים ביותר לשנת 2024–The Ringer30 האלבומים הטובים ביותר לשנת 202415Stereogum50 האלבומים הטובים ביותר לשנת 2024: עד כה9Uproxxהאלבומים הטובים ביותר לשנת 2024–האלבומים הטובים ביותר לשנת 2024: עד כה–
"We Don't Trust You" הוא שיר של הראפר האמריקאי פיוצ'ר והמפיק המוזיקלי האמריקאי מטרו בומין.
הוא יצא לאור ב-22 במרץ 2024, באמצעות פריבנדז, בומינאטי וורלדווייד, אפיק רקורדס וריפבליק רקורדס, כרצועה הפותחת מתוך אלבום האולפן המשותף של פיוצ'ר ומטרו בומין הנושא את אותו השם.
מייקל ספונרה מבילבורד דירג את "We Don't Trust You" כשיר הטוב ביותר באלבום הנושא את אותו השם, וציין שפיוצ'ר מדבר בשיר על דרייק, איתו פיוצ'ר ומטרו בומין שיתפו פעולה בעבר, ולו סכסוך עם מטרו בומין.
רובין מאריי כתב עבור קלאש והצהיר שהשיר "פותח את האלבום בנימה של פרנויה, קסמי הטראפ המצייצים בוקעים בצורה מאיימת ברקע".
"We Pray" הוא שיר שהוקלט על ידי הלהקה הבריטית קולדפליי בהשתתפות הראפר הבריטי ליטל סימז, הזמר הניגרי בורנה בוי, המוזיקאית הפלסטינית-צ'יליאנית אליאנה והזמרת הארגנטינאית טיני.
השיר יצא לאור ב-23 באוגוסט 2024, על ידי חברות התקליטים פרלופון ואטלנטיק רקורדס, כסינגל השני מתוך האלבום, Moon Music.
לאחר שביצעו קולדפליי בהופעת בכורה את השיר יחד עם ליטל סימז בפסטיבל גלסטונברי שנערך ביוני 2024, מגזין וראייטי דיווח שלזמר בורנה בוי "יש פסוק בשיר" ואילו אליאנה "סייעה בשירה".
עוד כתב המגזין שהפזמון מכיל "באופן בולט" את מילות השיר "ואז אנחנו מתפללים".
וראייטי ו-NME ציינו את שם השיר לפי השמועות יהיה "Supernova" בעוד שוראייטי העריך שהוא נקרא "We Pray".
אושרה כשיתוף הפעולה ושייכלל בתוך אלבום האולפן העשירי של הלהקה Moon Music (2024).
ב-6 באוגוסט, הכריזה הלהקה על צאת "We Pray" ברשתות החברתית שלה כסינגל השני מ-Moon Music, יחד עם תאריך יציאתו.
זמן קצר לאחר מכן, הועלה לערוץ היוטיוב שלהם הצצה של 30 שניות של השיר - המכילה "חלק מהפסוק (של ליטל סימז) וכריס מרטין שר את הפזמון".
הצצה נוספת של השירים של מרטין שהוקלטו באולפן יצאו גם כן.
"We Pray" יצא לאור להורדה ולשירותי סטרימינג ב-23 באוגוסט 2024. "We Pray" הונפק גם באמצעות ויניל ממוחזר בגודל 12 אינץ' ותקליטור אקולוגי - תקליטור העשוי בעיקר מפוליקרבונט ממוחזר - פורמטים.
המהדורה הפיזית מכילה ארבע גרסאות אלטרנטיביות של השיר, כולל גרסאות נפרדות בהשתתפות טיני ואליאנה, וביצוע הופעה חיה בלעדי של הביצוע מהפסטיבל גלסטונברי.
הגרסה הכוללת את טיני יצאה לאור דיגיטלית ולהזרמה ב-6 בספטמבר, ואחריה זו של אליאנה ב-20 בספטמבר.
אהרון וויליאמס מ-Uproxx שיבח את השיר כ"המנון אופטי, אפי, שמוצא את [קולדפליי ואמנים אורחים] משקפים את תקוותיהם לעתיד ופחדיהם מההווה, ומפגין גדלות על רקע מצוקה".
אליאס אנדרוז מ-HotNewHipHop, העריך את האופי השיתופי של השיר, המבוסס על "שורת בס מתערבלת מתחת וקטע מיתרים מסיבי".
הדירוג של "We Pray" כאחת הפרסומות הטובות ביותר של השבוע, ה-New Zealand Listener כינה אותה "גוש המאשר את החיים של פופ בלתי נשכח, תופס-לירי, אשר נוגע בהרבה בסיסים מוזיקליים".
קולדפליי הוציאה לראשונה את השיר במהלך הסט של פסטיבל גלסטונברי ב-29 ביוני 2024. סימז הקטנה ואליאנה הצטרפו אליהם על הבמה, בעוד קטעים קצרים של השירים של בורנה בוי הוקרנו ברקע.
ההופעה הראשונה עם כל משתפי הפעולה יחד נערכה בקרוק פארק בדבלין ב-29 באוגוסט 2024. אולם יום לפני כן הם התאחדו כדי להקליט קליפ ברחוב גרפטון.
ה"?" הגרסה כוללת פסוק שני ריק, שנועד "להשראה משלך", על פי הלהקה.
+ תאריכי יציאות לאור ופורמטים עבור "We Pray"אזורתאריך יציאהפורמט (ים)גרסהחברת תקליטיםמקוראיטליה23 באוגוסט 2024איירפלייסטנדרטיתוורנרכלל העולםהזרמת מוזיקה • הורדה דיגיטלית • תקליטור • תקליט 12 אינץ'פרלופון • אטלנטיק6 בספטמבר 2024הזרמת מוזיקה • הורדה דיגיטליתטיני20 בספטמבר 2024אליאנה
שירות רשת נקרא גם: Web-API, היא דרך להתחבר לתוכנה, לקבל שירותים ממנה ולהשתמש בהם.
כך למשל, כאשר מתכנת מעוניין להשתמש בשירותי מפות של חברה המספקת שירותי מפות כמו Google או Apple, המתכנת מתחבר לשירותי ה-Web Service שלהם ובכך מוסיף לתוכנה שהוא מפתח את היכולות שיש כבר לשירותי המפות, במקום לפתח בעצמו שירות מפות.
בעבר נבנו שירותים כאלו רק לפי אוסף תקנים מורכב, הכולל למשל את תקן SOAP, אך בהמשך הופיעו חלופות פשוטות יותר שלא ענו לתקן רשמי, כדוגמת שירותי רשת מבוססי REST.
שירותי רשת מתבססים על תקנים המהווים מכנה משותף לסביבות תוכנה שונות ברשת, כגון HTTP.
הגדרה של כל תקן כזה היא באמצעות תפקיד, פונקציונליות, מבנה המסרים ותוכניהם, במטרה לשלב בקלות יחסית רכיבי תוכנה מסביבות תוכנה שונות.
אין הגדרה אחת מקובלת של Web Services.
חלק מההגדרות מציינות את השימוש בטכנולוגיות סטנדרטיות וחלק מההגדרות מתייחסות להיבט של אינטגרציה.
רכיב תוכנה המתואר באמצעות WSDL וניתן לגשת אליו באמצעות פרוטוקולי רשת תקניים כמו SOAP ו-HTTP אבל לא בהכרח באמצעות פרוטוקולים מסוימים אלה - הגדרה של OASIS.
הגדרות המציינות הכרח בשימוש בשלושת התקנים העיקריים של WSDL ,UDDI ,SOAP :Web Services או חלק מהם.
Web service הוא מערכת תוכנה שתוכננה לתמוך באינטראקציה משולבת של מכונה-מכונה ברשת.
יש לו ממשק בפורמט ספציפי הנקרא WSDL הניתן לעיבוד על ידי מחשב.
האינטראקציה של מערכות אחרות עם Web service היא באמצעות מסרי SOAP, כשבדרך כלל משתמשים ב-HTTP בשילוב עם XML serialization - הגדרה של W3C.
התחלת השימוש במושג Web Services הייתה בשנת 1999, עם הצגת מהדורה ראשונה של SOAP.
התפיסה הפכה למקובלת בעשור הראשון של המאה ה-21. אופן פעולת שירותי הרשת מתואר באיור 1.
ניתן לראות מהאיור כי קיים ממשק מצד ספק השירות וממשק מצד צרכן השירות.
היות שהאינטראקציה היא ביניהם ולא בין השירות לצרכן ישירות, מופחתת באופן משמעותי התלות בטכנולוגיית השירות עצמו.
משמעות מעשית של הקטנת תלות זו היא היכולת להחליף באופן שקוף למשתמש את השירות בשירות זהה פונקציונלית המתבצע בסביבה טכנולוגית אחרת.
החלפה כזו עשויה להידרש למשל במקרים של שימוש בטכנולוגיות ישנות שאינן נתמכות על ידי היצרן או בטכנולוגיות ששכיחות השימוש בהן נמוכה ולכן קיים קושי למצוא אנשי מקצוע שיתחזקו את התוכנה.
מהאיור ניתן ללמוד כי לא בהכרח הקשר בין ממשק השירות לממשק הצרכן הוא קשר ישיר: המסר המורכב ממסמך XML תקני עשוי לעבור דרך שרתים מתווכים שעל פי תכנים במעטפת המסר ידעו מי השירות המהווה יעד למסר.
ניתן לתאר את התקנים באמצעות מחסנית בת שלוש שכבות הקרויה Web Services Stack ומתוארת באיור 2.
השכבה התשתיתית ביותר היא שכבת ה-Wire Stack תקנים השייכים אליה משמשים להעברת מסרים.
התקן הבולט ביותר בשכבה זו הוא SOAP.
מעליה נמצאת שכבה הנקראת Description Stack.
תקנים כגון WSDL ו-WS-BPEL השייכים אליה מתארים את השירות.
תקן בולט בשכבת ה-Discovery הוא UDDI.
שכבה זו עוסקת באיתור שירות מתאים באופן דינמי.
כך למשל בחיפוש שירות המספק פונקציונליות של שכירת רכב ניתן לקבל רשימה של שירותים המספקים פונקציונליות זו.
לא תמיד ניתן לשייך פונקציונליות של תקן של Web Services לשכבה אחת ספציפית.
בהחלט ייתכן שחלק מהפונקציונליות של תקן מסוים תשתייך לשכבה מסוימת וחלק אחר שלה לשכבה אחרת.
בנוסף לתקנים הניתנים למיפוי, קיימים תקנים המטפלים בכל שכבות המחסנית.
באיור 2 הם מתוארים בחלק האדום של האיור.
תקנים בולטים המתייחסים לכל שכבות המחסנית הם אלה של אבטחת מידע והתקנים המטפלים בטרנזקציות.
בפיתוח Web Services מתווסף שלב של פרסום (Publishing), שבדרך כלל אינו חלק מתהליך של פיתוח יישום בסביבה שאינה סביבת Web.
הפרסום הוא הצגת הפונקציונליות של השירות ואופן ההתקשרות אליו ופרטים מזהים על יצרן השירות בקטלוג המתאר שירותים.
להלן תיאור סכמתי פשוט של מימוש פניה של צרכן ל-Web Service על בסיס שלושת התקנים הבסיסיים:
הצרכן מעביר מסר המבקש שירות בעל פונקציונליות מסוימת ההעברה היא באמצעות שימוש ב-SOAP על פרוטוקול HTTP או פרוטוקול אחר של TCP/IP.
מתבצע איתור של שירות מתאים ב-Registry אחד או יותר הממומשים באמצעות תקן UDDI.
להפעלת השירות נעשה חיבור (Binding) בין בקשת הצרכן לבין דרישות השירות תוך שימוש בתקן WSDL.
ארגוני התקינה ותהליך הגדרת תקנים
התקנים של Web Services נקבעים על ידי שני ארגונים:
תהליך הגדרת תקן חדש מתחיל בהצעת טיוטה (draft) של חבר או חברים בארגון התקינה.
אם היא מתקבלת ממונה ועדה שמטפלת בקידום הגדרת התקנים החדש.
תקנים קיימים מורחבים במהדורות חדשות על פי היזון חוזר מהשטח.
חבר בארגון התקינה עשוי להיות אדם פרטי או חברה.
באופן מעשי מציעי הטיוטות הם בדרך כלל נציגי חברות.
לפני הצעת הטיוטה מתאגדות מספר חברות ודנות ביניהן על הטיוטה ואז מציעות אותה במשותף.
היות שלחברות פתרונות קנייניים, בדרך כלל מבוססת הטיוטה על הטכנולוגיות הקנייניות של החברות המציעות.
לכל חברה יש אינטרס מסחרי, שהתקן יהיה דומה ככל שניתן לפתרון הטכנולוגי הקנייני שלה, וכתוצאה מכך בהחלטות ביחס לתקנים יש מרכיב פוליטי.
כפי שצוין לעיל יש שני ארגוני תקינה, כך שההחלטה לאיזה ארגון להפנות את הטיוטה, עשויה אף היא לכלול מרכיבים פוליטיים.
באופן מעשי שתי החברות הדומיננטיות בקביעת התקנים הן מיקרוסופט ויבמ, כך שהיוזמה לתקנים שמתקבלים על ידי ארגוני התקינה היא במקרים רבים של שתי חברות אלה בצירוף לפחות חברה נוספת, שמיוצבת היטב בתחום אליו מתייחסת הטיוטה.
WS-Reliable-Messaging צורפו לטיוטה חברת Tibco וחברת BEA ולטיוטת תקן UDDI צורפה חברת Ariba.
בין התוצאות של השפעת שיקולים עסקיים של חברות על תקנים ניתן למנות:
תקנים מתחרים עם חפיפה פונקציונלית ביניהם.
אין קשר ברור בין עולם התוכן של התקן וארגון התקינה המטפל בו.
כך למשל קיימים מספר רב של תקנים של אבטחת מידע עבור Web Services המחולקים בין שני ארגוני התקינה ללא תיחום פונקציונלי ברור.
לא בהכרח קיימת תאימות בין יצרנים שונים במימוש פתרון לתקן גם אם יצרנים שונים תומכים בתקן.
על מנת להתמודד עם חוסר התאימות בין יצרנים והחשש להתפצלות היוזמות הקשורות לתקנים של שירותי רשת הוקם ארגון נוסף ששמו
-WS-I (Web Services Interoperability Organization) ארגון זה אינו מייצר תקנים, אלא מתמקד בהבטחת עבודה משותפת (Interoprability) בין מימושי Web-Services של יצרנים שונים בשטח.
לצורך כך הוא מעניק מעין תו תקן ליצרנים.
WS-I הוא ארגון המאגד את מרבית היצרנים המובילים, במטרה לאפשר Interoperability אמיתי במציאות בין סביבות טכנולוגיות שונות בהקשר של Web Services.
קיומו של ארגון כזה מעיד על כך שאין די בתקנים על מנת ליצור Interoperability.
התוצר המרכזי של פעילות WS-I הוא WS-I Basic Profile.
בתוצר זה כמו גם בתוצרים אחרים מוגדרות דרישות מעשיות לתאימות.
התוצר מספק הנחיות למימוש ומתייחס לאוסף מצומצם של תקנים, כשלגבי כל אחד מהם מוגדרת מהדורה ספציפית.
מספר התקנים של Web Services הוא גדול.
יש כ-50 תקנים שונים אליהם מתווספים תקנים חדשים.
בתעשייה נהוג להתייחס לאוסף תקנים אלו בשם WS-*.
שכיחות שימוש גבוהה קיימת רק בחלק קטן מהתקנים.
בחלק זה של הערך יוצגו בקצרה מספר תקנים, חלקם בשלים יחסית וחלקם בעלי חשיבות מבחינת הפונקציונליות המוכלת בהם.
החל ממהדורה 2.0 האותיות אינן מייצגות ראשי תיבות, אלא יש רק צירוף בן 4 אותיות.
יוזמי תקן זה עבדו בחברת מיקרוסופט ובחברות הקשורות אליה: Developmentor ו-Userland.
זהו פרוטוקול להעברת ההודעה בין שני צדי ההתקשרות.
הפרוטוקול בנוי ממעטפה הכוללת מידע על המסר ובתוכה את תוכן המסר.
התקן SOAP הוא RPC מבוסס XML.
תקן זה הוא תקן של W3C.
WSDL (Web Service Description Language): שפה המאפשרת לתאר את הממשק של ה-Web service, טיפוסי הנתונים ה-XML-ים שהוא מקבל ופרטים הקשורים לפרוטוקולי התקשורת שהוא תומך בהם.
בפיתוח Web services קיימות שתי גישות לעבודה עם WSDL.
גישה ראשונה גורסת שיש לכתוב את ה-WSDL ואז לכתוב את הקוד של ה-Web service כך שיממש את הממשק שהוצהר בו (לרוב ייעשה שימוש בכלי תוכנה אוטומטיים על מנת לייצר stub-ים עבור שפת המימוש המבוקשת).
גישה אחרת טוענת שיש לכתוב את המימוש האפליקטיבי של ה-Web Service, ולהשתמש בכלים אוטומטיים כדי לייצר את ה-WSDL.
באמצעות פרוטוקול זה יישומים יכולים לאתר שירותים ולצרוך אותם בזמן עיצוב וגם בזמן ריצה.
ספקי Web services יכולים לפרסם את ה-Web services שלהם ב- UDDI Registry שהוא מסד נתונים דמוי "דפי זהב" ומכיל מידע על Web Services.
הרעיון של UDDI Registry אוניברסלי לאינטרנט כלו, שהווה בסיס למהדורה הראשונה של התקן נכשל ומהדורה 3 מציגה תפיסה המאפשרת שילוב בין UDDI Registries.
תקן זה גובש על ידי ארגון תקינה פרטי בשם UDDI.ORG והועבר ל OASIS.
התקן בנוי על שתי שפות קנייניות לביצוע תהליכים: שפה של חברת מיקרוסופט ושפה של חברת IBM.
זהו תקן בטיפול ארגון התקינה OASIS.
ארגון התקינה האחראי עליו הוא OASIS.
תקן זה הוא רוחבי ואינו שייך לשכבה מסוימת של ה Web Services Stack.
WS-Security: תקן שמתאר כיצד נתן לאבטח את הודעות SOAP באמצעות יכולות של הצפנה, חתימה דיגיטלית, שם וססמה וכן Timestamp.
השימוש ב WS-Security הוא אלטרנטיבה לאבטחת התקשורת באמצעות HTTPS.
תקן זה הוא חלק מאוסף תקנים בנושא אבטחת מידע ועוסקים בהצפנה, חתימה דיגיטלית, מדיניות אבטחת מידע, Provisioning ועוד שכולם מבוססי XML.
חלקם תקנים של OASIS וחלקם תקנים של W3C.
WS-Policy: אחד מהתקנים הקשורים לאבטחת מידע.
מאפשר ל Web Services להציג את המדיניות שלהם בנושאים כמו אבטחה ואיכות שירות באמצעות XML.
WS-Federation: אחד מהתקנים הקשורים לאבטחת מידע.
מאפשר ניהול זהויות בין מערכות שונות של Authentication ו Authorization.
יוזמות התקן IBM ומיקרוסופט בצירוף RSA BEA ו-VeriSign.
WS-Transactions: אסופת תקנים שמתארים כיצד נתן לנהל קריאות ל Web Services בצורה טראנזקציונית.
קיימים מספר תקנים בתחום זה: BTP (Business Transaction Protocol) שהוא תקן ישן יחסית שמתאר כיצד נתן לנהל תקשורת XML-ית כלשהי בצורה טראנזקציונית, ולאו דווקא תקשורת מבוססת Web Services, ואסופת התקנים WS-TX מוכוונת ה Web Services שכוללת את התקנים: WS-Coordination, WS-AtomicTransaction ו - WS-BusinessActivity.
הטיפול בטרנזקציות הוא רוחבי ואינו מתייחס לשכבה מסוימת במחסנית התקנים.
WS-Addressing: באופן נורמלי, ללא שימוש בתקן WS-Addressing, הודעות SOAP יישלחו ל Entry Point שצוינה עבור השירות, ותוצאת העיבוד תשלח חזרה לגורם שייצר את הבקשה.
תקן WS-Addressing מאפשר להרחיב את המודל הזה ולציין אינפורמציית ניתוב בגוף הודעת ה SOAP.
פרטים שיכולים להכלל במשלוח: כתובת הגורם אליו תשלח תוצאת העיבוד וכתובת למשלוח שגיאות.
תקן זה מנוהל על ידי W3C.
כיוון שלא הוגדרו תקני העברת מידע בינארי מראשית השימוש ב-SOAP, התקבעו מספר פורמטים ולאחר מכן תוקננו.
SwA הייתה הצעה של תקן להעברת הודעות אשר הוחלפה על ידי DIME ו-XOP.
DIME (Direct Internet Message Encapsulation) הוא תקן שהוצע על ידי מייקרוספט החל משנת 2000 והוחלף על ידי XOP לאחר מכן.
הוא מגדיר כיצד לבצע הכלה של מידע בינארי בתוך הודעת אחרות.
DIME הוסיף הודעות לפני ואחרי הודעת ה-SOAP (המידע שנוצר אינו במבנה XML), אשר קבעו את אופן הצגת ההודעה, תוכנה ומאפייניה.
ניתן לראות שימוש רב בתקן זה בפלטפורמת .NET עד לגרסה 3.5. הבעיה הגדולה של תקינה זו היא חובת הידיעה של כל המידע אשר ישלח בזמן יצירת ההודעה, והתאמת ה-Parser לעבודה עם DIME.
XOP פורמט שמומש בעיקר במערכות משובצות ומערכות שעברו לעבוד לפי התקינה החדשה של W3C.
למרות היתרונות של התקניוּת וקלות הפיתוח של Web Services יש להם גם חסרונות שהעיקרים בהם מצוינים להלן:
ביצועים - הטכנולוגיה התקנית המשמשת את Web Services עשויה במקרים רבים להיות פחות יעילה מטכנולוגיות קנייניות ולפעמים אינה עונה על רמת השירות הנדרשת בארגון.
מקורות בולטים לחוסר היעילות הם השימוש ב XML המחייב Serialization ו Deserialization וכמות הנתונים הגבוהה במיוחד המועברת ברשת ובגלל רמת הביצועים הנמוכה של פרוטוקול התקשורת HTTP.
חוסר בשלות - תהליך ההבשלה של תקנים הוא ארוך.
מרבית התקנים עדיין אינם בשלים מספיק.
כך למשל התקן WS-Atomic-Transaction עוסק בתחום חשוב אך אינו בשל דיו (הוא גם סותר תקנים אחרים בתחום שאינם קשורים ל Web Services)
מגבלות באבטחת מידע - התקן מבוסס על העברת המסרים דרך מחשבי ביניים (למשל: Proxy) היות שהתקן מבוסס על תוכני המסרים עשויה להידרש פתיחת המסרים בתחנות ביניים.
אי-הסכמה על המבנה הארכיטקטוני של מחסנית התקנים: גוף אחד עשוי למקם תקן בשכבה מסוימת של המחסנית בעוד גוף אחר עשוי למקמה בשכבה אחרת.
תקנים תשתיתיים שאינם תומכים בהיבטים סמנטיים עסקיים.
יוצא מן הכלל התקן הלא פופולרי EBXML שנותן מענה להיבטים מסוג זה, אך אינו זוכה להצלחה משום שחברת מיקרוסופט אינה תומכת בו.
התקנים מושפעים באופן רב משיקולים פוליטיים של יצרני תוכנה.
Web Services וסביבות פיתוח וריצה
מרבית סביבות הפיתוח יודעות לחולל באופן אוטומטי Web Services, על בסיס הגדרות פרמטריות של התוכניתן.
בסביבת .NET של מיקרוסופט, שפותחה מאוחר יחסית, Web Services הם חלק אינטגרלי מסביבת הפיתוח הכוללת.
סביבת J2EE הוותיקה יותר הורחבה לתמיכה ב-Web Services באמצעות שימוש ב-API.
בין ה-APIs אפשר לציין JAX-RPC ואת JAX-WS המאוחר יותר.
גם בסביבות אחרות כגון CICS במחשבים מרכזיים (Mainframe) התווספה תמיכה.
בשפות אחרות יש צורך בכתיבה ידנית של אוסף הפעולות שיבצעו את סרליזציית המידע וינהלו את העברת ההודעות.
לשם כך ניתן להשתמש למשל בשפת C וב-JAVA בספריות (frameworks) המאפשרות יצירת קוד stub לפי הגדרת WSDL, או יצירת WSDL מקובץ הגדרות.
Axis של קרן התוכנה אפאצ'י
מספר מערכות שמייצרות קוד (code generation) מקשות במיוחד שימוש בתקני W3C חדשים בנושאי SOAP:
נושא ה complexTypes במערכות .NET ישנות מקשה על מתכנת לא מנוסה ליצור תמיכה בעבודה ב rpc/literal ו document/literal ולמעשה מאפשר עבודה רק ב rpc/literal.
(הבעיה לא קיימת בשימוש ב C, Java, פרל וכו').
שימוש במבני נתונים מתקדמים (לדוגמה מערכים ורשימות מקושרות כמעט ולא נפוץ במערכות .
NET כלפי מערכות אחרות -
על פי הנהוג ב Java ושפות אחרות מתבצע המרת הנתונים לsequence sequence אשר לא קיים עבורו הגבלה של כמות מופעים (unbounded) מסוג xsd:anyType .
למעשה מערכות web services מדברות בין פרל ל Java ול-C (בשימוש בתשתיות תוכנה דוגמת gSOAP ו Axis) אולם יש לבצע התאמת קוד שנוצר ב .NET (בין אם זה C++/C או C#) לשם ביצוע העברת מידע בין סביבת .NET לאחרות.
Web Services Description Language (בראשי תיבות: WSDL) היא שפה להעברת מידע בין שרת ללקוח בנושא שירות מסוים.
המידע נועד לאפשר ללקוח לדעת מראש כיצד עליו לפנות לבקשת שירות וכיצד יענה השירות לפניה זו.
במסגרת שפה זו מועברים פרטי המידע הבאים: שם השירות, אופן מסירת הנתונים (מהלקוח לשרת) לצורך תיאור הבקשה, אופן קבלת הנתונים (מהשרת ללקוח) במענה לבקשה.
השפה נועדה לאפשר לגורמים הנמצאים במקומות שונים (ולעיתים במערכות הפעלה שונות הפועלות על גבי מחשבים בארכיטקטורות שונות) להסתנכרן ביניהם בצורה מוסכמת ופשוטה.
השפה ופרוטוקול המשמשים לתיאור Web Services.
השפה מורכבת משלושה אלמנטים עיקריים:
מנגנון Typing: שימוש ב־XML Namespaces ופורמטים לתיאור סכמות (למשל XMI, XSD, DTD ).
מנגנון ההודעות: WSDL תומך בפרוטוקול Request/Response, כאשר ההודעות המועברות מקושרות לפורטים (Ports) המכילים תיאור של אוסף הפעולות האפשריות של ה־Web Service.
מנגנון השיוך (Binding): זהו מנגנון המשייך אוסף פעולות (פורטים) לאובייקטים המממשים בפועל את פעולות ה Web Service.
כמו כן המנגנון מקשר את ה־WSDL ופרוטוקול תקשורת שעל גביו מתבצעים חילופי ההודעות (למשל SOAP).
Web הוא דפדפן קוד פתוח המיועד לסביבת לינוקס, ומגיע כרכיב בלתי נפרד של הסביבה הגרפית GNOME.
Web מבוסס על המנוע Webkit אשר עליו מבוססים גם הדפדפנים ספארי וכרום (בעבר הוא היה מבוסס של המנוע גקו, הנמצא בשימוש גם בדפדפנים אותם מפתחת קרן מוזילה) והוא תומך בלשוניות, חסימת חלונות קופצים, ניהול עוגיות ואפשרות לתוספת של הרחבות שונות.
Web נודע בעבר בשם Epiphany.
הוא פותח על ידי מרקו פסנטי גריטי, כהמשכו של הדפדפן Galeon.
Web נועד להיות דפדפן פשוט וקל לשימוש, לכן כברירת מחדל הוא מציע מגוון מזערי של תכונות, הניתנות להרחבה באמצעות תוספים שונים.
בניגוד לדפדפנים נפוצים אחרים, מערכת הסימניות של Web אינה מבוססת על תיקיות אלא על קטגוריות, כאשר סימניה מסוימת יכולה להימצא בכמה קטגוריות במקביל.
חידוש נוסף בנושא שקיים ב־Web הוא הסימניות החכמות: סימניות היכולות לקבל כארגומט טקסט כלשהו שיוצב במקום המתאים ב־URL.
דבר זה מאפשר לדוגמה להשתמש בסימניות לגישה מהירה למנועי חיפוש.
הסימניה החכמה מאפשרת ליצור שדה קלט מתאים בסרגל הכלים.
תכנונו של Web מאפשר הרחבה של יכולותיו.
באמצעות הרחבות באפשרותם של המשתמשים להפעיל אפשרויות שאינן קיימות בברירת המחדל של הדפדפן, כדוגמת "מחוות עכבר" (הפעלת אפשרויות שונות בדפדפן באמצעות לחיצות ותנועות קבועות מראש בעכבר), חסימת פרסומות, סנכרון הסימניות עם שירותי שיתוף סימניות (כמו del.icio.us) ועוד.
ל־Web יש הרחבות רשמיות המתוחזקות על ידי מפתחיו.
הרחבות צד שלישי פופולריות ומוצלחות כדוגמת Epilicious זוכות להיכנס לחבילה.
הרחבות לדוגמה הן Adblocker, באמצעותו ניתן לחסום פרסומות ב־Web, ו־Greasemonkey, המאפשרת למשתמשים לשנות התנהגות האתרים באמצעות תסריטים.
כדפדפן הרשמי של סביבת העבודה גנום, Web הוא בעל שילוב מלא עם סביבת העבודה GNOME - הן מבחינת המראה והן מבחינת ההתנהגות.
Web מבוסס על GTK+, דבר המקנה לו מראה טבעי של יישום גנום.
לעומת דפדפנים אחרים כמו פיירפוקס או אופרה, Web תומך בהגדרות של סביבת העבודה GNOME, ולכן אין כפילויות בהגדרות הרשת וערכות הנושא.
שילוב עם NetworkManager המבטיח ש־Web ידע מתי הרשת לא זמינה ויעבור למצב לא מקוון.
ההרחבה "News Feed Subscription" מאפשרות בקלות להירשם ל־RSS בקוראי ה־RSS של גנום.
Web תופס נתח זעום משוק הדפדפנים.
היותו תלוי בסביבת העבודה GNOME (שזמינה רק למערכות הפעלה ממשפחת ה־UNIX) מונעת ממנו להיות בשימוש נרחב כמו פיירפוקס.
תופעה נוספת המקשה על התפתחות המיזם היא שרבות מהפצות הלינוקס עם סביבת GNOME מחליפות את Web בפיירפוקס כדפדפן ברירת המחדל.
Web3 הוא רעיון לדור חדש של האינטרנט המבוסס על בלוקצ'יין ציבורי.
המונח נטבע בשנת 2014 על ידי מייסד ה-Ethereum גאווין ווד.
הרעיון צבר עניין ציבורי ניכר בשנים 2020 ו-2021 בעיקר בקרב העוסקים בתחום המטבעות המבוזרים, חוזים חכמים ואסימונים חסרי תחליף (NFT).
המגזין בלומברג תיאר את Web3 כרעיון שעשוי ליצור נכסים פיננסיים בצורת אסימונים, שישתלבו במנגנון הפנימי של כל דבר כמעט שנעשה באינטרנט".
Web 1.0 ו-Web 2.0 מתייחסים לעידנים בהיסטוריה של האינטרנט: Web 1.0 מתייחס בערך לתקופה שבין 1991 ל-2004, שבה הרוב המכריע של משתמשי האינטרנט היו אך ורק צרכני תוכן, ורוב האתרים היו דפי אינטרנט סטטיים.
Web 2.0 מבוסס על הרעיון של "הרשת כפלטפורמה", והתבסס על תוכן שנוצר על ידי משתמשים והועלה לרשתות החברתיות, בלוגים, ויקי, ושירותים אחרים.
Web 2.0 החל בסביבות 2004 ונמשך עד היום.
Web 3.0 נבדל מקונספט של רשת סמנטית שנוצר ב-1999 על ידי טים ברנרס-לי, שנקרא גם הוא לפעמים "Web 3.0".
כמה כותבים המתייחסים למושג המבוזר המכונה בדרך כלל "Web3" השתמשו בטרמינולוגיה "Web 3.0", מה שהוביל לבלבול מסוים בין שני המושגים; בנוסף, כמה מהחזונות של Web 3.0 משלבים גם רעיונות הקשורים לרשת הסמנטית.
המונח "Web3", ובפרט "Web 3.0", נטבע על ידי מייסד שותף של אתריום, גאווין ווד, בשנת 2014. בשנים 2020 ו-2021, הרעיון של Web3 זכה לפופולריות.
ההתעניינות המיוחדת עלתה לקראת סוף 2021, בעיקר בשל התעניינות מצד חובבי מטבעות קריפטוגרפיים והשקעות של טכנולוגים וחברות בעלות פרופיל גבוה.
מנהלים מחברת ההון סיכון אנדריסן הורוביץ קידמו את הרעיון באוקטובר 2021 בוושינגטון כפתרון פוטנציאלי לשאלות על רגולציה באינטרנט עמן מתמודדים קובעי מדיניות.
Web3 סובב סביב רעיון הביזור, בניגוד ל-Web 2.0, שבו הכמויות הגדולות של הנתונים והתוכן של האינטרנט מרוכזים בקבוצה קטנה של חברות גדולות המכתיבות את הטון העולמי (המכונות לעיתים קרובות ביג טק).
חזונות ספציפיים עבור Web3 שונים, אך כולם מבוססים בכבדות על טכנולוגיות בלוקצ'יין, כגון מטבעות קריפטוגרפיים שונים ואסימונים חסרי תחליף (NFT).
חלק מהחזונות מבוססים על המושג ארגונים אוטונומיים מבוזרים (DAOs).
ארגונים פיננסים מבוזרים (DeFi) הוא מושג מפתח נוסף, שבו משתמשים מחליפים מטבעות ללא מעורבות בנקאית או ממשלתית.
זהות ריבונית עצמית המאפשרת למשתמשים לזהות את עצמם מבלי להסתמך על מערכת אימות כמו OAuth, שבה יש להגיע לגורם מהימן כדי להעריך את זהותו.
טכנולוגים ועיתונאים מסוימים תיארו את Web 3.0 כפתרון אפשרי לדאגותיהם בעניין הריכוזיות של כמה מחברות ה-"ביג טק".
חלקם טענו כי Web 3.0 יכול לשפר את אבטחת הנתונים, סילומיות ופרטיות מעבר למה שאפשרי בפלטפורמות Web 2.0 מסורתיות.
חלק מהחברות, כולל רדיט ו-Discord, דווחו כי בחנו את שילוב טכנולוגיות Web3 בפלטפורמות שלהן בסוף 2021. בלומברג מצהירים כי הספקנים אומרים שהרעיון "רחוק מלהוכיח את השימוש בו מעבר ליישומי נישה, רבים מהם כלים המיועדים לסוחרי קריפטו".
דיסקורד הודיעו לאחר מכן כי אין להם תוכניות לשלב טכנולוגיות Web3, עקב ביקורות חמורות שספגו.
מנכ"ל דיסקורד, ג'ייסון סיטרון, פרסם בטוויטר צילום מסך בנובמבר 2021 המצביע על כך שהחברה עשויה לבחון את שילוב Web3 בפלטפורמה שלה.
אירוע זה הוביל משתמשים לבטל מנויים בתשלום שלהם בשל איבתם ל-NFTs, ואחרים הביעו חששות כי שינוי כזה עשוי להגדיל את כמות הונאות דואר הזבל שהם חוו כבר בשרתי דיסקורד הקשורים להצפנה.
יומיים לאחר מכן פרסמה Citron כי לחברה אין תוכניות לשלב טכנולוגיות Web3 בפלטפורמה שלה, ואמרה כי מדובר בקונספט פנימי בלבד שפותח בהאקתון כלל החברה.
כמה אקדמאים משפטיים הביעו דאגה מהקושי להסדיר רשת מבוזרת, מה שעלול להקשות על מניעת פשעי סייבר, הטרדה מקוונת, דברי שטנה והפצת תמונות של התעללות בילדים.
חלק מהמבקרים האחרים של Web 3.0 רואים את המושג כחלק של בועת מטבע מבוזר, או כהרחבה של מגמות מבוססות בלוקצ'יין, וכי הם רואים אותה כהתלהבות יתר או כמסיבת נזק, במיוחד NFTs.
כמה מבקרים העלו חששות לגבי ההשפעה הסביבתית של מטבעות קריפטוגרפיים ו-NFT.
אחרים הביעו דעות ש-Web3 והטכנולוגיות הנלוות הן תוכנית פירמידה.
web bug (נקרא גם web beacon) הוא אובייקט שמוטמע בדף אינטרנט או בדואר אלקטרוני ומאפשר לברר האם הדף או הדואר נצפה על ידי המשתמש.
בדרך כלל, האובייקט מוסתר מהמשתמש.
באובייקט זה עושות שימוש תוכנות דואר אלקטרוני מסוימות המאפשרות לברר האם הדואר נקרא על ידי המשתמש.
אתרי אינטרנט עשויים לעשות שימוש באובייקט לצורכי מעקב, בדרך כלל למטרות פרסום.
ווב או אס היא הפצת גנו/לינוקס, המפותחת על ידי חברת LG מיועדת לשימוש בטלוויזיות חכמות, שעונים חכמים ובטלפונים סלולרים.
מערכת ההפעלה פותחה על ידי חברת פאלם ושוחררה לראשונה בשנת 2009.
המערכת מופצת כשעליה מותקנות מראש תוכניות רבות כגון: דפדפן האינטרנט, אפליקציית הבידור Netflix, שירות הזרמת המדיה Amazon Video ועוד.
מערכת ההפעלה ניתנת להורדה בחינם דרך האתר הרשמי של ההפצה בקוד פתוח.
מערכת ההפעלה פותחה בשנת 2008 על ידי חברת פאלם במטרה להחליף את מערכת ההפעלה PalmOS.
בשנת 2010, רכשה חברת HP את הזכויות על מערכת ההפעלה במטרה להתקינה בטלפונים הסלולרים שלה ובמחשבי הלוח.
בשנת 2011, החלה החברה בשיווק שני מכשירי סלולר (HP Veer, HP Pixi) המכילים את מערכת ההפעלה.
בחודש אוגוסט 2011, הכריזה חברת HP על הפסקת הפיתוח ומכירת חיסול על מכשיריה שהכילו את מערכת ההפעלה.
בשנת 2013, רכשה חברת LG את הזכויות על מערכת ההפעלה כשהיא מייעדת אותה לשימוש במוצריה.
בשנת 2015, החלה בשיווק שעון חכם (LG Watch Urbane) וטלוויזיה חכמה שהיו מבוססי webOS.
בשנת 2021, השיקה החברה את גרסת WebOS 6.0, המכילה ממשק משתמש חדשני.
בפלטפורמת התוכנה ג'אווה, Web container, ידוע גם כ-Servlet container הוא רכיב בשרתי HTTP המבצע את האינטראקציה עם Java Servlets.
רכיב זה אחראי על ניהול מחזור החיים של servlets, ממפה בין כתובת URL ל-servlet ספציפי, ומוודא שהבקשה הנכנסת ב-URL היא בעלת הרשאות גישה מתאימות.
Web container מממש את חוזה ה-web component (רכיב ווב) של ארכיטקטורת ה-Java EE, ומספק סביבת הרצה (runtime environment) עבור רכיבי ווב הכוללת תמיכה באבטחת מידע, מקביליות, ניהול מחזור חיים, טרנזקציות, פריסת תוכנה ושירותים אחרים.
הוא מוצר הדגל של משפחת מוצרים זו והראשון שפותח תחת מותג זה.
WebSphere MQ היא תווכה מוכוונת מסרים של חברת IBM.
תווכת WebSphere MQ מאפשרת תקשורת בין יישומים המתבצעים במחשבים שונים עם תשתיות טכנולוגיות שונות בסביבת עיבוד מבוזר.
מנגנון העבודה של WebSphere MQ מבוסס על קובצי תורים.
היישום השולח כותב מסר לתור המיועד ליישום המקבל.
היישום המקבל קורא את המסר, מבצע עיבוד ובמידת הצורך שולח תוצאות עיבוד ליישום באמצעות מסר המוכנס לתור המתאים.
דפוס ההתקשרות הנפוץ ב־WebSphere MQ הוא אסינכרוני.
WebSphere MQ יצא לשוק תחת השם MQ Series בשנת 1992. בשנת 2002 מותג מחדש בשם WebSphere MQ, כחלק מקבוצת מוצרי תווכה המשתמשים באותו מותג.
ב־WebSphere MQ יש הגבלה לגודל המסרים שמועברים, 100MB.
להלן פירוט האפשרויות העיקריות להעברת מסרים באמצעות תוכנה זו:
העברה על פי הסטנדרט Java Messaging Services, בראשי תיבות JMS
כתווכה תומך WebSphere MQ בעבודה במספר רב של תשתיות ושפות תכנות:
בנוסף לשפות התכנות הנתמכות באופן רשמי על ידי IBM, קיימת תמיכה של חברות אחרות בשפות:
Perl על ידי חברת cpan
Weinen, Klagen, Sorgen, Zagen (בעברית: בכי, אנחות, דאגות, ייאוש), רי"ב 12, היא קנטטה שהלחין יוהאן סבסטיאן באך בעת שהתגורר בוויימאר.
הוא הלחין את היצירה לכבוד יום ראשון השלישי שאחרי הפסחא וניצח על הביצוע הראשון שלה ב-22 באפריל 1714 בכנסייה שבמבצר העיר.
ב-2 במרץ 1714 התמנה באך למנהל הקונצרטים של הדוכס בוויימאר.
בתפקיד זה היה אחראי בין השאר להלחין יצירה חדשה, בעיקר מסוג הקנטטה הדתית, מדי חודש עבור בית התפילה הדוכסי.
רי"ב 12, שהולחנה באפריל, הייתה הקנטטה השנייה בתקופה זו, לאחר רי"ב 182 שהולחנה לכבוד יום ראשון של הדקלים במרץ.
נוסח הקריאה ליום ראשון השלישי שלאחר הפסחא הוא מאיגרת פטרוס הראשונה ומהבשורה על-פי יוחנן על ישו המבשר לתלמידיו על הביאה השנייה.
הלברית מתארת את הסבל שעל הנוצרים לסבול והיא נכתבה כנראה על ידי סלומון פרנק, משורר הדוכס בוויימאר, שכתב את רוב הטקסטים לקנטטות של באך בתקופת ויימאר.
רעיון הסבל לקוח מפסוק 19 בקטע הקריאה מאיגרת פטרוס.
החלק השלישי של הקנטטה הוא ציטוט ממעשי השליחים: "דֶּרֶךְ צָרוֹת רַבּוֹת עָלֵינוּ לְהִכָּנֵס לְמַלְכוּת אֱלֹהִים".
החלק הרביעי מביע את הרעיון שסבלו של ישו מביא נחמה לנוצרי המעונה; החלק החמישי קורא למאמין ללכת אחר ישו גם בעת סבל; החלק השישי מבטא את האמונה שלאחר כל צער תבוא שמחה ולאחר כל אבל – נחמה.
הקנטטה נחתמת במזמור של סמואל רודיגסט, העוסק בהשגחתו התמידית של אלוהים.
לאחר שעבר באך ללייפציג והתמנה למנהל המוזיקה בכנסיית תומאס הקדוש, הוא ביצע שם את היצירה שוב ב-30 באפריל 1724.
הוא עיבד את פתיחת קטע המקהלה הראשון לחלק Crucifixus במיסה בסי מינור.
פרנץ ליסט השתמש אף הוא בקטע זה כבסיס להלחנת היצירות לכלי מקלדת מספר 179 ו-180 ברשימת יצירותיו.
הכלים המשתתפים הם חצוצרה, אבוב, בסון, שני כינורות, שתי ויולות ובאסו קונטינואו.
מקהלה: Weinen, Klagen, Sorgen, Zagen (בכי, אנחות, דאגות, ייאוש)
אריה לבס: Ich folge Christo nach (אלך אחר כריסטוס)
אריה לטנור: Sei getreu, alle Pein (היה נאמן, כל המכאובים)
מקהלה: Was Gott tut, das ist wohlgetan (מה שאלהים עושה, לטובה הוא עושה)
היצירה בוצעה והוקלטה רבות על ידי מנצחים ידועים, בהם גוסטב ליאונהארדט, ג'ון אליוט גרדינר, טון קופמן וסיגיסוולד קאוקן.
(בתרגום לעברית: יום רביעי, שלוש לפנות בוקר) הוא אלבום האולפן הראשון של צמד הפולק האמריקאי סיימון וגרפונקל, שיצא ב-19 באוקטובר 1964.
תחילה לא נחל האלבום הצלחה, ובעקבותיו עבר פול סיימון לאנגליה, וארט גרפונקל חזר להמשך לימודיו באוניברסיטת קולומביה בניו יורק.
בעקבות ההצלחה של גרסה מחודשת של השיר "The Sound of Silence" מתוך האלבום, האלבום יצא שוב בינואר 1966, והגיע למקום ה-30 ברשימת בילבורד 200.
Weibo (בסינית: 微博, נסחרת: NASDAQ: WB) הוא רשת חברתית מקוונת סינית שפותחה על ידי חברת סינה.
זהו אחד האתרים המובילים בעולם בכלל.
השירות שהוא מציע הוא מעין שילוב בין פייסבוק וטוויטר.
פירוש המילה Weibo בסינית היא "מיקרו-בלוג" ולכן ישנם אתרי בלוגים אחרים בעלי שמות דומים, כמו "Tencent Weibo".
ביולי 2009 בעקבות מהומות פוליטיות כל הרשתות חברתיות בסין לרבות רשת דמוי טוויטר שפותח על ידי ואנג שינג נסגרו.
ראשי "סינה" ראו בזה הזדמנות עסקית והחליטו להיכנס לתחום.
השרות הושק על ידי סינה ב-14 באוגוסט 2009. כשלוש שנים אחר כך כבר עבר את רף 500,000,000 משתמשים רשומים.
באתר עוברות 100 מיליון הודעות מדי יום.
במרץ 2014, הודיעה סינה כי היא מקימה את חברת הבת "Weibo" עבור המוצר, וביצעה הנפקה ראשונית לבורסה תחת הסמל WB.
חברת סינה מחזיקה את השליטה (56.9%) בחברה.
היא החלה להיסחר בבורסה באפריל 2014.
Weichet nur, betrübte Schatten (בעברית: היעלמו, צללים נוגים) רי"ב 202, היא קנטטה חילונית לחתונה שהלחין יוהאן סבסטיאן באך.
מועד ההלחנה והביצוע הראשון אינם ידועים בוודאות, אולם מקובל להניח שהיה זה בהיותו בעיר קטן, בין 1718 ל-1723. על פי חלק מהסברות, הקנטטה בוצעה בחתונתו של באך עצמו לאנה מגדלנה באך ב-1721, והיא עצמה שרה אז את הקנטטה המיועדת לביצוע על ידי סולנית סופרן.
לאחר מכן עבר לעיר קטן, התמנה לקאפלמייסטר ועסק במוזיקה בסגנון חופשי יותר.
משערים שאת הלברית כתב סלומון פרנק (Salomon Franck), משורר החצר שכתב את הלברית לרוב הקנטטות של באך בתקופה בה עבד בוויימאר.
המוזיקולוג ג'ושוע ריפקין (Joshua Rifkin) ואחרים סבורים שבאך הלחין את הקנטטה בתקופה זו, בין 1708 ל-1713, על סמך זהותו של כותב הלברית ועל פי דמיון מוזיקלי שניתן למצוא לקנטטות אחרות מאותה תקופה.
בכל מקרה, ידוע שהקנטטה היא מלפני 1730 מכיוון שהעותק המוקדם ביותר שלה נעשה בשנה זו על ידי יוהאנס רינק (Johannes Ringk) שהיה תלמיד של תלמידו של באך.
הקנטטה פורסמה לראשונה ב-1862 בכרך 11 של "חברת באך", שפרסמה את כל יצירותיו בין השנים 1850-1900.
הטקסט עוסק בפריחת האביב, בלבלוב ובאהבה השוררת אז בעולם, תוך שימוש קצר באזכורים למיתולוגיה הקלאסית.
הוא מסתיים בברכות ואיחולים לזוג הנישא.
הקנטטה נכתבה לביצוע על ידי סולנית סופרן אחת בליווי אבוב, שני כינורות, ויולה ובאסו קונטינואו.
בדומה לקנטטות רבות אחרות שלו, גם הנוכחית מורכבת מאריה ורצ'יטטיב לסירוגין ובה תשעה חלקים:
רצ'יטטיב Die Welt wird wieder neu (תבל שוב מחדשת פניה)
רצ'יטטיב Drum sucht auch Amor sein Vergnügen (וכך מבקש גם אל האהבה עצמו את עינוגיו)
אריה: Sich üben im Lieben (שינון מעשה האהבה)
היצירה הוקלטה מעל 70 פעמים בהקלטות מסחריות, בהן כאלה שבוצעו על ידי המנצחים אויגן יוכום (ב-1973), פטר שרייר (ב-1976), טון קופמן (ב-1996) ומסאקי סוזוקי (ב-2012).
Web Gallery of Art; בקיצור: WGA, הוא אתר אינטרנט הכולל אוסף וירטואלי של יצירות אמנות אירופאיות בעיקר מהתקופות הגותית, הרנסאנס והבארוק.
נכון לינואר 2022, האוסף כולל העתקים של כ-52,867 יצירות עם נתונים חיוניים (שם האמן, שם היצירה, תאריך, טכניקה, גודל, בעלים) וביוגרפיות של כ-5,588 אמנים.
ניתן לרכוש פוסטרים של היצירות שבאוסף.
האתר הוקם כיוזמה פרטית של שני מדענים הונגרים: הפיזיקאי ד"ר אמיל קרן ואיש מדעי המחשב ד"ר דניאל מרקס.
גלריית האינטרנט לאמנות מוגנת בזכויות יוצרים כמסד נתונים.
ניתן להשתמש באוסף התמונות והמסמכים שהורדו ממסד הנתונים רק למטרות חינוכיות ואישיות.
הפצת התמונות בכל צורה שהיא אסורה ללא אישור הבעלים החוקי שלהן.
דגמי "Weiwang 306" משמשים כניידות משטרה בבייג'ינג.
דלתות צד אחוריות - דלתות הזזה.
3 שורות מושבים - 7/8 מושבים.
דגם "Weiwang M20" הוצג לראשונה בתערוכת המכוניות הבינלאומית בגואנגג'ואו באוקטובר 2013.
הדגמים הראשונים, בהשקה, שווקו במחיר של 62,800 רנמינבי.
wej Duj (בקלינגונית: , מבוטא "וֵוג' דּוּג'"; בתרגום חופשי לעברית: "שלוש ספינות") הוא הפרק התשיעי בעונתה השנייה של סדרת הטלוויזיה הבדיונית האמריקאית "מסע בין כוכבים: סיפונים תחתונים".
הפרק נכתב על ידי התסריטאית, קתרין לין, ובוים על ידי בוב סוארז.
הפרק שודר לראשונה בארצות הברית ב-7 באוקטובר 2021 בשירות הסטרימינג פרמאונט+.
עלילת העונה מתרחשת בשנת 2381. זירת ההתרחשות המרכזית היא ספינת החלל "סריטוס" (USS Cerritos NCC-75567), ספינה מדגם "קליפורניה", שמשימתה העיקרית היא יצירת מפגשים שניים עם תרבויות שהפדרציה כבר יצרה איתן קשר, במטרה לחתום על ההסכמים, להעמיק קשרי מסחר, לגלות את המסעדות הטובות וכן הלאה.
הסריטוס יוצאת למסע ארוך בן 12 שעות, בדרכה למערכת קונטאראן.
קפטן פרימן מנצלת את ההזדמנות כדי לתת לצוות הזדמנות לחופשה על הספינה.
בוימלר מגלה שלכל אחד משלושת חבריו הקרובים יש תוכניות לבלות את הזמן במחיצתם של הקצינים הגבוהים, ומחליט לנצל את הזמן במטרה ליצור חברים בקצונה הגבוהה, בתקווה שהדבר יסייע לקידומו בהמשך הדרך.
בוימלר אומר שהיה שמח לשרת על ספינה שבה המבנה ההיררכי ברור יותר, ומציין את הקלינגונים כדוגמה.
על ציפור הטרף הקלינגונית "צ'טה", הקצינים הזוטרים מתכוננים לארוחת הבוקר, כשמא'אך מציין שהקצין הראשון טוג מנסה לחתור תחת הקפטן דורג, ומעריך שטוג יוצא להורג בגין זאת, והוא מקווה שיוכל להרשים את דורג כך שיבחר בו לתפקיד הקצין הראשון כבחירה ההגיונית.
חבריו לועגים לו על השימוש במילה "הגיוני", ומציינים שהוא נשמע כמו וולקני, וכי עליו להסתפר ולשרת על ספינה וולקנית.
על ספינת החלל הוולקנית "שא'בהאל", הקצינים הזוטרים עוסקים בעבודתם, כשט'לין מחליטה שבמקום לבצע את המשימה שניתנה לה, היא תיישם שדרוג שהמציאה לחיישנים ארוכי הטווח.
הדבר מביא לגילוי של פליטה חריגה של חלקיקי מטריאון במערכת 7743.8. חבריה נוזפים בה על שנטשה את תפקידה, אך היא מגיבה ש"רצתה", ולאחר מכן מתקנת שלא הגיוני היה שתמשיך לצפות במערכות לא חשובות במקום לשדרג את מערכות הספינה.
חברתה מציינת שהפליטות שאותרו הן בגדר הסביר, אך ט'לין מציינת שמעולם לא נצפו פילטות כאלה מאותו מיקום, וכי זה "מרגיש לה מוזר" והדבר ההגיוני יהיה לחקור את התופעה.
חבריה נוזפים בה על שהיא שופטת בעזרת תחושות ורגשות אף על פי שננזפה על כך בעבר, אך ט'לין מציינת שיהיה לא הגיוני להתעלם מהגילוי, והולכת למסור את המידע לקפטן, בעוד האחרים מציינים שהיא איבדה שליטה על עצמה.
שוב על ה"צ'טה", מא'אך מגיע אל גשר הפיקוד בדיוק במהלך קרב עד מוות בין דורג לטוג.
דורג מנצח, ומכריז כי תפקיד הקצין הראשון יינתן לקצין שירשים אותו ביותר.
מא'אך מתנדב לסלק את גופתו של טוג, ועושה זאת, אם כי הוא מתקשה לגרור את הגופה.
בחזרה על ה"סריטוס", בוימלר מנסה להתחבר עם הקצינים הגבוהים, אך בכל פעם אומר את הדבר הלא נכון, וגורם להם להיעלב או להתרגז.
על ה"צ'טה" מא'אך נתקל בבעיות דומות, כשבעוד הוא מנסה להרשים את הקפטן, קצינים גבוהים ממנו משפילים אותו ודורשים ממנו למלא משימות מינוריות.
על ה"שא'בהאל", הקפטן מתחקר את ט'לין מדוע שדרגה את החיישנים אף על פי שהדבר לא היה חלק מהמשימות שהוטלו עליה.
ט'לין מציינת שהייתה לה "תחושת בטן" לפיה שדרוג החיישנים יוכיח את עצמו.
היא מציינת שהתעלמות מהמידע שהתקבל תהיה בלתי הגיונית.
הקפטן נעתר, ומבקש לשנות מסלול על מנת לבדוק את הנושא.
הוא מבהיר לט'לין שהסכמתו אינה מהווה תמיכה במעשיה, ופוקד עליה לבלות את היומיים הבאים במדיטציה.
ט'לין מנסה להתנגד, אך הקפטן עומד על החלטתו באומרו שההתפרצויות שלה אינן מתקבלות, ושהעובדה שהיא נותנת לאמונות, תחושות ואינסטינקטים לשלוט בה היא התנהגות של ילדה.
על ההולודק שעל סיפון ה"סריטוס", בוימלר מנסה להצטרף לד"ר ט'אנה ולטנדי שמטפסות על הר, אך כשל בציוד גורם לו ליפול.
בוימלר ממשיך לנסות ליצור קשרים עם הפיקוד הגבוה, ובמהלך נסיעה במעלית עם קומנדר ראנסום הוא משקר שמוצאו מהוואי, בדומה לראנסום עצמו.
כפי שקיווה, ראנסום מזמין אותו להצטרף אליו ואל מספר קצינים נוספים שמוצאם מהוואי לבילוי משותף בהולודק, בתוכנה שמדמה את חופי הוואי.
על ה"צ'טה", מא'אך ממשיך להיות מושפל על ידי הקצינים האחרים.
לאחר מספר השפלות נוספות, ניגש אליו קפטן דורג ודורש ממנו לקחת את הטארג שלו לטיול, מאחר שהטארג אכל את אחת מרגליו של טוג המת, וכעת עליו לעשות את צרכיו על מנת שלא יסבול מגזים.
על ה"שא'בהאל", ט'לין אינה מצליחה להתרכז במדיטציה וחוזרת לעבוד, כשחבריה ומספר קצינים נוספים נוזפים בה על כך שהיא אינה מבצעת את המדיטציה שהונחתה לבצע, ומאיימים שהתנהגות כזו תוביל ל"רוחניות משמעתית".
היא מתווכחת עם האחרים, ויכוח שמסתיים באמירה לפיה יעבירו את דבר התנהגותה הבעייתית לפיקוד הגבוה אם יסברו שזה הדבר הנכון עבורה.
על ה"סריטוס" חבריו של בוימלר ממליצים לו לספר לראנסום את האמת לפיה הוא אינו באמת יליד הוואי, ולהיות נאמן לעצמו.
נראה שבוימלר מקבל את עצתם, אך בסופו של דבר הוא מופיע למסיבה אליה הוזמן כשהוא לבוש בחולצת הוואי.
מא'אך מחזיר את הטארג למגוריו של דורג.
דורג מביע את כעסו על מה שהוא תופש כהיחלשותה של האימפריה הקלינגונית שאינה מאיימת כבעבר, ומציין דוגמאות להתקרבותה של האימפריה לפדרציה כסימנים של חולשה.
השניים משוחחים ביניהם, ודורג מתלהב מהסכמתו של מא'אך לדבריו, ומציין שאף על פי שהוא חלש, קטן ואיטי מיתר הקלינגונים על הספינה, הרי שיש לו נשמה של לוחם.
בשלב זה מקבלת ה"צ'טה" תשדורת, ודורג מקבל אותה בחדרו.
מדובר בספינה פאקלדית שמתברר שלקפטן יש עימה עסקים.
דורג מודיע לפאקלדים שהוא מתכוון לבקר בספינתם על מנת לסגור את פרטי העסקה, ומציג את מא'אך כקצין הראשון שלו, שיצטרף אליו לביקור.
כשהשניים מתקדמים לעבר המשגר, מא'אך מנסה להבין מדוע הקפטן מבצע עסקאות עם גזע פחדן וטיפש כמו הפאקלדים.
הקפטן מסביר לו שהוא מנווט את הפאקלדים ליצור מהומה בסקטור, על מנת להחליש את הפדרציה.
מא'אך מוחה שהקלינגונים אינם נותנים לגזעים אחרים להילחם עבורם, ודורג מסכים ואומר שזו בדיוק הסיבה שבגללה הפדרציה אינה מבינה מי עומד מאחורי התחזקותם הפתאומית של הפאקלדים.
על ה"סריטוס" קפטן פרימן ומארינר משחקות "הרמז", כשפרימן מקבלת הודעה מהגשר לפיה הספינה נתקלה בפליטה לא מוסברת של חלקיקי מטריאון.
פרימן מחליטה לעצור ולחקור את הנושא.
מא'אך ודורג מגיעים לספינה הפאקלדית, שם מברך אותם הקפטן הפאקלדי, רבנר.
רבנר מבקש מדורג עוד "בומר", כי הפאקלדים ניסו את הקודמת על מטאור, והיא הפסיקה לעבוד.
מתברר שדורג סיפק לפאקלדים פצצה ורוביאנית, אך הפאקלדים השתמשו בה כניסוי.
מא'אך מזהיר את דורג שהפצצה פולטת קרינה שתגרום לספינות אחרות להגיע ולחקור את פשרה, אך דורג מתעלם מהאזהרה ומספק להם פצצה נוספת, כשלפתע נשמעת אזעקה וה"סריטוס" מופיעה.
דורג פוקד על צוותו לשבש את מערכות התקשורת של ה"סריטוס", ומורה להשמידה.
פרימן, משוכנעת שהפאקלדים תוקפים את הקלינגונים, מציעה לקלינגונים עזרה, כששתי הספינות מתחילות בהתקפה על ה"סריטוס".
בעוד הצוות מוזנק לעמדות הקרב, בוימלר מתוודה בפני ראנסום והאחרים שהוא לא באמת יליד הוואי.
מתברר שגם הקצינים האחרים התחזו לילידי הוואי כדי למצוא חן בעיני ראנסום.
כשראנסום שומע זאת הוא מתוודה בפניהם שגם הוא אינו יליד הוואי, אך הוא מתחזה ככזה מאז שיקר למפקדו שלו בהיותו סג"ם, על מנת למצוא חן בעיניו.
בעוד המתקפה נמשכת, מא'אך מביט בדורג כשהוא מרוצה מההתקפה הפאקלדית על ה"סריטוס", וקורא עליו תיגר באומרו שזו אינה דרכם של הקלינגונים, והשניים נלחמים.
ה"סריטוס" מגיעה למצב קריטי, אך לפתע מופיעה ה"שא'בהאל" וסופגת את האש המופנית לעבר ה"סריטוס".
שתי הספינות ממשיכות בקרב נגד הספינה הפאקלדית, בעוד על הספינה הקלינגונית מא'אך מצליח לחסל את דורג, ומוכרז כמפקדה החדש של ה"צ'טה".
הוא מחליט להפנות את הספינה לכוכב הבית על מנת לדווח למועצה הקלינגונית העליונה על בוגדנותו של דורג.
ט'לין מעבירה למפקדה שדרוג נוסף עליו עבדה, ומגביר את כוחם של מגיני הספינה, וכך כוחותיהן המשולבים של ה"סריטוס" וה"שא'בהאל" מצליחים להדוף את הפאקלדים שבורחים מהמקום.
פרימן תוהה מדוע הקלינגונים החליטו לסגת במקום להמשיך בקרב, ומחליטה לדווח לפיקוד הצי על כל שארע.
מפקדה של ט'לין מזמין אותה ומשבח אותה על יכולת האלתור שהצילה את הספינה, אך מסביר לה שלאור התנהגותה הבלתי צפויה החליט להעביר אותה לשרת בצי הכוכבים.
על ה"סריטוס" בוימלר ממורמר על כישלונו במציאת חבר בצוות הבכיר, אך אז ניגש אליו צוער צעיר ומציין שראנסום הפנה אותו אליו על מנת לסייע לו בתעדוף משימות, מאחר שהוא "הקצין המסודר ביותר על הספינה".
בוימלר מוחמא, וראנסום שמביט בו מהצד, מחייך בסיפוק.
על רקע כתוביות הסיום מוצגים הסיפונים התחתונים של ספינת בורג 90182, וארבעה בורגים שעומדים ללא תנועה לאורך כל הכתוביות בעמדות הטעינה שלהם.
הפרק זכה לביקורות חיוביות מאוד.
ציון זה הוא הגבוה ביותר מבין פרקי הסדרה (יחד עם הפרק העוקב: "First First Contact" ועם הפרק "No Small Parts" מהעונה הראשונה).